A BKK-ellenőr a 4-6 villamoson agyba-főbe verte az utast

A BKK-ellenőr a 4-6 villamoson agyba-főbe verte az utast

A BKK egyik ellenőre szombat hajnalban a 4-6 villamoson a Mechwart liget környékén súlyosan bántalmazta a jármű egyik utasát.

Az ellenőr ököllel ütötte, földre vitte, majd lábbal is rátaposott az utasra.

Az utasverésről egy szemtanú készített videót, aki aztán a felvételt eljuttatta az RTL Klub Híradójához.

A felvételen látszik, hogy a brutális ellenőrt három kollégája megpróbálta lenyugtatni, de nem az nem hallgatott rájuk, tovább verte az utast.

Az RTL Klub megszólalta a szemtanút is, aki azt mondta, hogy a verekedő BKK-s és az őt körülálló többi ellenőr miatt nem mertek közbelépni. Biztosra vette, hogy valami probléma lehetett az utassal, de az sem legitimálhatja, hogy az ellenőr a földön rugdossa a fejét.

A villamoshoz végül rendőrök érkeztek, de azok nem verekedő ellenőrt, hanem a megvert utast vitték el.

A BKK ZRT. azt írta az RTL Híradónak, hogy teljességgel elfogadhatatlannak tartja a történteket, és elítél minden erőszakos viselkedést. Az ellenőr a közlekedési vállalat alvállalkozójának alkalmazottja. A cégtől azonnali vizsgálatot kért a BKK, az ellenőrt pedig letiltották a munkavégzésről.

A BKK szerint az utas ellen is eljárás indult, mert a verés előtt meglökte a jegyét kérő ellenőrt.